CELEX: 22005D0008
Language: lt
Date: 1107820800000
Title: 2005 m. vasario 8 d. EEE jungtinio komiteto sprendimas Nr. 8/2005, iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)

23.6.2005   
            
            
               LT
            
            
               Europos Sąjungos oficialusis leidinys
            
            
               L 161/17
            
         EEE JUNGTINIO KOMITETO SPRENDIMAS
   Nr. 8/2005
   2005 m. vasario 8 d.
   iš dalies keičiantis EEE susitarimo II priedą (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau - Susitarimas), ypač į jo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas Susitarimu, pasirašytu 2003 m. spalio 14 d. Liuksemburge dėl Čekijos Respublikos, Estijos Respublikos, Kipro Respublikos, Latvijos Respublikos, Lenkijos Respublikos, Lietuvos Respublikos, Maltos Respublikos, Slovakijos Respublikos, Slovėnijos Respublikos ir Vengrijos Respublikos dalyvavimo Europos ekonominėje erdvėje. (1)
               
            
         
               (2)
            
            
               Į Susitarimą turi būti įtrauktas 2003 m. spalio 13 d. Europos Parlamento ir Tarybos reglamentas (EB) Nr. 2003/2003 dėl trąšų (2).
            
         
               (3)
            
            
               Reglamentas (EB) Nr. 2003/2003 panaikina Tarybos direktyvą 76/116/EEB (3), Komisijos direktyvą 77/535/EEB (4), Tarybos direktyvą 80/876/EEB (5) ir Komisijos direktyvą 87/94/EEB (6).
            
         
               (4)
            
            
               Likusieji Bendrijos teisės aktai, minimi Susitarimo II priedo XIV skyriuje (trąšos) (Tarybos direktyva 89/284/EEB, Komisijos direktyva 89/519/EEB ir Tarybos direktyva 89/530/EEB) neteko prasmės.
            
         
               (5)
            
            
               Todėl visas Susitarimo II priedo XIV skyrius (trąšos) pakeičiamas nuoroda į reglamentą (EB) Nr. 2003/2003,
            
         NUSPRENDĖ:
   1 straipsnis
   Susitarimo II priedo XIV skyriaus (trąšos) tekstas pakeičiamas taip:
   
      
                  „1.
               
               
                  
                     32003 R 2003: 2003 m. spalio 13 d. Europos Parlamento ir Tarybos reglamentas (EB) Nr. 2003/2003 dėl trąšų (OL L 304, 2003 11 21, p. 1).
               
            Šio reglamento nuostatos šio Susitarimo tikslais adaptuojamos taip:
                  a)
               
               
                  ELPA valstybės gali riboti prieigą prie savo rinkos pagal šio Susitarimo dėl kadmio kiekio trąšose įsigaliojimo dieną esamus jų teisės aktų reikalavimus. Susitariančios šalys kartu peržiūrės padėtį 2009 m.
               
            
                  b)
               
               
                  I priedo A.2 dalies 6 skilties trečios pastraipos Nr. 1 teksto skliausteliuose pridedama:
                  „Islandija, Lichtenšteinas, Norvegija“.
               
            
                  c)
               
               
                  I priedo B.1.1, B.2.1 ir B.4 dalių 3 punkto antros pastraipos pirmos įtraukos 5 skiltyje po (6b) teksto skliausteliuose pridedama:
                  „Islandija, Lichtenšteinas, Norvegija“.“
               
            
   2 straipsnis
   Reglamento (EB) Nr. 2003/2003 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2005 m. vasario 9 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (7).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje, 2005 m. vasario 8 d.
      
         
            EEE jungtinio komiteto vardu
         
         
            Pirmininkas
         
         Richard WRIGHT
      
   
   
      (1)  OL L 130, 2004 4 29, p. 3.
   
      (2)  OL L 304, 2003 11 21, p. 1.
   
      (3)  OL L 24, 1976 1 30, p. 21.
   
      (4)  OL L 213, 1977 8 22, p. 1.
   
      (5)  OL L 250, 1980 9 23, p. 7.
   
      (6)  OL L 63, 1988 3 9, p. 16.
   
      (7)  Konstituciniai reikalavimai nenurodyti.